ՀԻՄՆԱՎՈՐՈՒՄ

«ԿԱՐԵՆ ԱՐՇԱԿԻ ԱՐՇԱԿՅԱՆԻ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՇԻՐԱԿԻ ՄԱՐԶԻ ԱԽՈՒՐՅԱՆ ՀԱՄԱՅՆՔԻ ԱՎԱԳԱՆՈՒ ԱՆԴԱՄԻ ԼԻԱԶՈՐՈՒԹՅՈՒՆՆԵՐԸ ՎԱՂԱԺԱՄԿԵՏ ԴԱԴԱՐԵՑՆԵԼՈՒ ՄԱՍԻՆ» ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ

1. **Ընթացիկ իրավիճակը և իրավական ակտի ընդունման անհրաժեշտությունը**

Սույն որոշման նախագծի ընդունման անհրաժեշտությունը պայմանավորված է համայնքի ավագանու առանձին անդամների կողմից ավագանու նիստերից անհարգելի պատճառով բացակայությունների թվի աճով, որը բացասաբար է անդրադառնում համայնքի ավագանու գործունեության նկատմամբ:

Որոշման նախագիծն ամբողջությամբ համապատասխանում է «Տեղական ինքնակառավարման մասին» օրենքի 18-րդ հոդվածի 1-ին մասի 14-րդ կետի, 21-րդ հոդվածի 2-րդ մասի 1-ին կետի, 70-րդ հոդվածի 2-րդ մասի դրույթներին: Նախագծի մշակման համար հիմք են հանդիսացել Հայաստանի Հանրապետության Շիրակի մարզի Ախուրյան համայնքի ավագանու հերթական չորրորդ նստաշրջանի 1-ից 4-րդ նիստերի արձանագրությունները:

Համաձայն ՏԻՄ օրենքի 21-րդ հոդվածի 2-րդ մասի 1-ին կետի՝ համայնքի ավագանու անդամը պարտավոր է մասնակցել ավագանու նիստերին և քվեարկություններին:

Համաձայն ՏԻՄ օրենքի 70-րդ հոդվածի 2-րդ մասի՝ ավագանու անդամի լիազորությունները կարող են վաղաժամկետ դադարեցվել ավագանու անդամների ընդհանուր թվի ձայների մեծամասնությամբ ընդունված որոշմամբ, եթե նա մեկ հերթական նստաշրջանի ընթացքում անհարգելի պատճառով բացակայել է ավագանու նիստերի կամ քվեարկությունների ավելի քան կեսից:

Համաձայն ՏԻՄ օրենքի 62-րդ հոդվածի 1-ին մասի՝ ավագանու հերթական նստաշրջանները գումարվում են փետրվարի երկրորդ երեքշաբթի օրվանից մինչև հունիսի վերջին չորեքշաբթին և սեպտեմբերի երկրորդ երեքշաբթի օրվանից մինչև դեկտեմբերի վերջին չորեքշաբթին:

2023 թվականին Հայաստանի Հանրապետության Շիրակի մարզի Ախուրյան համայնքի ավագանին գումարել է երկու հերթական նստաշրջան՝ թվով 3-րդ և 4-րդ նստաշրջանները:

Թվով 4-րդ հերթական նստաշրջանը կայացել է 2023 թվականի սեպտեմբերի երկրորդ երեքշաբթի օրվանից մինչև դեկտեմբերի վերջին չորեքշաբթին, այսինքն սեպտեմբերի 12-ից մինչև դեկտեմբերի 27-ը:

Նշված ժամանակահատվածում Հայաստանի Հանրապետության Շիրակի մարզի Ախուրյան համայնքի ավագանու կողմից հրավիրվել են թվով 4 հերթական նիստեր՝ սեպտեմբերի 15-ին, հոկտեմբերի 13-ին, նոյեմբերի 22-ին և դեկտեմբերի 21-ին:

Հայաստանի Հանրապետության Շիրակի մարզի Ախուրյան համայնքի ավագանու անդամ Կարեն Արշակի Արշակյանը մասնակցել է՝

սեպտեմբերի 15-ին կայացած նիստին քննարկված 17 հարցերից մասնակցել է ընդամենը 2 հարցի քվեարկությանը, անհարգելի պատճառով բացակայել է 15 հարցերի քվեարկություններից:

 հոկտեմբերի 13-ին կայացած նիստին քննարկված 23 հարցերից մասնակցել է ընդամենը 9 հարցի քվեարկությանը, անհարգելի պատճառով բացակայել է 14 հարցերի քվեարկություններից:

 Նոյեմբերի 22-ին կայացած նիստից ընդհանրապես բացակայել է անհարգելի պատճառով, չմասնակցելով քննարկված 33 հարցերի քվեարկություններին,

իսկ դեկտեմբերի 21-ին կայացած նիստին մասնակցել է մինչև օրակարգի հաստատվելը, այդ նիստում քննարկված բոլոր 26 հարցերի քվեարկություններին նույնպես չի մասնակցել՝ անհարգելի պատճառով:

Հայաստանի Հանրապետության Շիրակի մարզի Ախուրյան համայնքի ավագանու անդամ Կարեն Արշակի Արշակյանը, Հայաստանի Հանրապետության Շիրակի մարզի Ախուրյան համայնքի 4-րդ նստաշրջանի ընթացքում կայացած 4 հերթական նիստերում քվեարկության ներկայացված 99 հարցերից մասնակցել է ընդամենը 11 հարցի քվեարկությանը:

Այսպիսով Կարեն Արշակի Արշակյանը, Հայաստանի Հանրապետության Շիրակի մարզի Ախուրյան համայնքի ավագանու մեկ հերթական նստաշրջանի ընթացքում քննարկված 99 հարցերից անհարգելի պատճառով չի մասնակցել 88 հարցերի քվեարկություններին:

Նախագծով առաջարկվում է համաձայն ՏԻՄ օրենքի 18-րդ հոդվածի 1-ին մասի 14-րդ կետի և 70-րդ հոդվածի 2-րդ մասի՝ վաղաժամկետ դադարեցնել Կարեն Արշակի Արշակյանի Հայաստանի Հանրապետության Շիրակի մարզի Ախուրյան համայնքի ավագանու անդամի լիազորությունները:

 **2. Կարգավորման** **նպատակը և ակնկալվող արդյունքը**.

Նախագծի ընդունումը հնարավորություն կտա կիրառելով օրենքի դրույթները հնարավորինս բարելավել ավագանու անդամների մասնակցությունը ավագանու նիստերն և հետայսու նվազագույնի հասցնել ավագանու նիստերից ավագանու անդամների անհարգելի պատճառով բացակայությունների թիվը: